Likumprojekts

**Grozījums Nacionālo bruņoto spēku likumā**

Izdarīt Nacionālo bruņoto spēku likumā (Latvijas Republikas Saeimas un Ministru Kabineta Ziņotājs, 1999, 24. nr.; 2001, 21. nr.; 2002, 3. nr.; 2004, 2., 8. nr.; 2005, 7., 10. nr.; 2006, 24. nr.; 2008, 3. nr.; 2009, 2. nr.; Latvijas Vēstnesis, 2010, 51., 205. nr.; 2014, 114. nr.; 2015, 49. nr.; 2016, 48. nr.) šādu grozījumu:

Papildināt likumu ar VI nodaļu šādā redakcijā:

"**VI nodaļa**

**Administratīvā atbildība aizsardzības jomā un kompetence soda piemērošanā**

**22. pants. Patvaļīga iekļūšana militārajos objektos vai Nacionālo bruņoto spēku apsargājamos objektos**

Par patvaļīgu iekļūšanu militārajos objektos vai Nacionālo bruņoto spēku apsargājamos objektos piemēro naudas sodu līdz četrsimt naudas soda vienībām.

**23. pants. Militāro objektu aprīkojuma bojāšana**

Par militāro objektu aprīkojuma bojāšanu piemēro naudas sodu fiziskajām personām līdz četrsimt naudas soda vienībām, bet juridiskajām personām līdz četrtūkstoš naudas soda vienībām.

**24. pants.** **Kompetence sodu piemērošanā**

Administratīvā pārkāpuma procesu par šajā likumā noteiktajiem administratīvajiem pārkāpumiem veic Militārā policija."

Likums stājas spēkā vienlaikus ar Administratīvo pārkāpumu procesa likumu.

Aizsardzības ministrs

Raimonds Bergmanis